Jūrmala
Jurmala ( – "Obala";  – "Riška Plaža"; ) je peti po veličini grad u Letoniji, smešten u središnjem delu države, blizu glavnog grada Rige. Grad čini i samostalnu gradsku opštinu.

Jūrmala je najznačajnije i najpoznatije primorsko letovalište Letonije na Baltičkom moru, pre svega zahvaljujući prigradskom položaju u odnosu na Rigu.

Prirodni uslovi 
Grad Jūrmala je smešten u središnjem delu Letonije. Od glavnog grada Rige grad je udaljen svega 20 km zapadno (preko predgrađa gradovi su spojeni).

Reljef: Jūrmala se nalazi u istorijskoj pokrajini Vidzema. Grad se razvio na obali Riškog zaliva Baltičkog mora, kod ušća reke Lielupe u more. Tle oko grada je ravničarsko i močvarno.

Klima: U Jūrmali vlada kontinentalna klima.

Vode: Grad Jūrmala se obrazovao na obali Riškog zaliva Baltičkog mora, na poluostrvu između mora i reke Lielupe, koje dugačko 25 km, a široko oko 3 km. Grad se stoga razvio velikom dužinom ka moru, što je bilo idealno za razvoj letovališta.

Istorija 
Područje Jūrmale bilo je naseljeno još u vreme praistorije. Sve do 19. veka ovde se nalazilo nekoliko malih, primorskih sela, koja su se razvojem turizma razvila u gradsko naselje tokom 19. i početkom 20. veka.

1920. godine Jūrmala je priključena novoosnovanoj Letoniji. 1940. godine priključena je Sovjetskom Savezu, ali je uskoro pala u ruke Trećeg Reicha (1941-44.). Posle rata grad je bio u sastavu Letonske SSSR, da bi se ponovnim uspostavljanjem letonske nezavisnosti 1991. godine našao u granicama Letonije. Status grada Jūrmala je dobila tek 1959. godine.

Stanovništvo 

Sa približno 55 hiljada stanovnika Jūrmala je peti grad po veličini u Letoniji. Međutim, od vremena nezavisnosti (1991. godina) broj stanovnika je opao (1989. - preko 60 hiljada st.). Razloga za ovo je nekoliko - iseljavanje Rusa i drugih „sovjetskih“ naroda u matice, odlazak mladih u inostrastvo ili Rigu zbog bezperspektivnosti i nezaposlenosti, negativan priraštaj.

Etnički sastav: Matični Letonci čine nešto više od polovine gradskog stanovništva. Nacionalni sastav je sledeći:

 Letonci: 50%
 Rusi: 36%
 Belorusi: 4%
 Ukrajinci: 3%
 Poljaci 2%
 ostali: 6%

Znamenitosti 
Jūrmala je poznata kao najvažnije letonsko letovalište na Baltiku, a nekada je bila poznata i u celom Sovjetskom Savezu. Najvažnija odlika koja doprinela naglom razvoju turizma je blizina Rige i potreba njenih stanovnika za vikend-turizmom, ali i posebna vetrovitost naselja, koja mu da je odlike „vazdušne banje“.

Partnerski gradovi 

: Anadia
: Eskilstuna
: Jakobstad
: Gävle
: Cabourg
: Palanga
: Pärnu
: Kazanj
: Terracina
: Türkmenbaşy
: Alušta

Galerija

Reference

Spoljašnje veze 

 Službena stranica

Gradovi u Letoniji